Lørdag skydes dette års karnevalsoptog i gang, og her håber mange nok på sol og tørvejr - især efter tirsdagens massive regnvejr. Og der er godt nyt til de deltagende, for Lone Seir fra TV2 Vejret kan fortælle, at lørdagen vil byde på både sol og tørvejr. - Allerede fra morgenstunden af forventer vi en temperaturer på mellem 10 og 12 grader med mulighed for solskin allerede fra klokken 6.00. I løbet af eftermiddagen vil der komme lidt skyer, men det er i første omgang høje og tynde skyer, fortæller vejrværten. I løbet af dagen vil temperaturen stige, og nogle steder kan der være mulighed for at få op til 20 grader. - Temperaturen vil være mellem 16 og 19 grader, og nogle steder vil man måske endda opleve op til 20 grader lokalt, fortæller Lone Seir. Sidst på aftenen, hvor mange nok vender snuden hjem eller mod Jomfru Ane Gade, viser vejret sig også fra sin bedste side. - Der vil sidst på aftenen nok være nogle tykke skyer, der dog vil holde på varmen, og derfor vil temperaturen ligge på mellem fem og 10 grader, afslutter Lone Seir. Husk, at du kan følge karnevalet på TV2 Nords app, som du finder i App Store eller Google Play. Se hele vejrudsigten herunder:

Referat:
Paraply og regntøj eller solbriller og solcreme?